Με τον Βράνιες κανονικά στην αποστολή, αλλά και τους Μάνταλο, Κλωναρίδη να επιστρέφουν πάει η ΑΕΚ στο Αγρινίου να αντιμετωπίσει αύριο τον Παναιτωλικό στο πρώτο μεταξύ τους παίχνίδι για τους 8 του Κυπέλλου. Εκτός αποστολής είναι ο Έλντερ Λόπες δεν προπονήθηκε λόγω ενόχλησης στον δεξιό προσαγωγό. Περισσότερο προληπτικά έμεινε εκτός ο Πορτογάλος και από Πέμπτη αναμένεται να μπει κανονικά στις προπονήσεις. Από εκεί και πέρα οι Νέλσον Ολιβέιρα, Παουλίνιο Μότα και Φοίβος Μπότος ακολούθησαν ατομικά προγράμματα εκγύμνασης και αποκλείστηκαν, όπως και οι Μπάρκας, Γιακουμάκης, αλλά και ο τιμωρημένος Κρίστιτσιτς. Οι υπόλοιποι παίκτες προπονήθηκαν κανονικά.



Μετά το τέλος του προγράμματος ο Μάσιμο Καρέρα ανακοίνωσε τις επιλογές του για την αποστολή του αυριανού (17.00) εκτός έδρας αγώνα για τη φάση των «8» του Κυπέλλου Ελλάδας με τον Παναιτωλικό.



Σε αυτήν βρίσκονται οι Τσιντώτας, Αθανασιάδης, Μπακάκης, Οικονόμου, Τσιγκρίνσκι, Βράνιες, Χουλτ, Σβάρνας, Βασιλαντωνόπουλος, Σιμάνσκι, Βέρντε, Σιμόες, Αλμπάνης, Κλωναρίδης, Μάνταλος, Σαμπανάτζοβιτς, Σαρδέλης, Λιβάγια, Αραούχο, Χριστόπουλος.